প্রেম থেকে একটি সম্পর্ক ভালোবাসায় আসতে গেলে একটি দীর্ঘ পথ অতিক্রম করতে হয়। বলা বাহুল্য এই পথ তেমন সহজ হয় না, না হওয়াই মঙ্গল। যত কঠিন এই পথ একটি মানুষের সঙ্গে ওপর মানুষের থাকার ইচ্ছেটাও তত প্রবল ভাবে বেড়ে যায়। তারা বুঝতে পারে পরস্পরের সুবিধা, অসুবিধা এবং সীমাবদ্ধতাগুলো।পুরুষের ক্ষেত্রে কাম এবং প্রেম দুই বড্ড তাড়াহুড়োর। সহজেই তারা উন্মত্ত হয়ে যায়, সহজেই তারা সমস্ত প্রেম একবারে দেখিয়ে ফেললেই যেন বাঁচে। এই ভবসাগরে ডুব দিয়ে তারা এখুনি সব সম্পদ নিয়ে আসবে এই হল তাদের পণ।